“ลาซาด้า”ลงทุน 300 ไร่ ผุดอี-คอมเมิร์ซปาร์ก - FINNOMENA
ลาซาด้า เตรียมเคาะลงทุนพื้นที่อี-คอมเมิร์ซปาร์ก 300 ไร่ ในพื้นที่อีอีซี คาดไตรมาส 4 เริ่มก่อสร้าง และเปิดเฟสแรกปี 2562
5 ก.ค. 2560

ลาซาด้า เตรียมเคาะลงทุนพื้นที่อี-คอมเมิร์ซปาร์ก 300 ไร่ ในพื้นที่อีอีซี คาดไตรมาส 4 เริ่มก่อสร้าง และเปิดเฟสแรกปี 2562
ลาซาด้า ในเครืออาลีบาบา กรุ๊ป แจ้งว่าภายใน 2-3 สัปดาห์นี้ จะสามารถคัดเลือกพื้นที่สำหรับการลงทุนอี-คอมเมิร์ซปาร์กในเขตระเบียงเศรษฐกิจภาคตะวันออก หรือ อีอีซี
โดยคาดว่า ใช้พื้นที่ก่อสร้างประมาณ 300 ไร่ และเริ่มการก่อสร้างได้ในไตรมาส 4 ของปีนี้ ซึ่งการก่อสร้างอี-คอมเมิร์ซปาร์ก เฟส 1 จะเสร็จภายใน 18 เดือนหรือประมาณปี 2562
สำหรับอี-คอมเมิร์ซปาร์ก เฟส 1 จะเปิดเป็นศูนย์โลจิสติกส์ ดำเนินงานด้านการค้าออนไลน์เป็นหลัก โดยมีไทยเป็นฐานสำคัญในการขับเคลื่อนการค้าออนไลน์ในภูมิภาคอาเซียน พร้อมพัฒนาในตลาดการค้าออนไลน์ที่เชื่อมโยงกับผู้ประกอบการเอสเอ็มอี
ส่วนกรณีที่กรมสรรพากรเตรียมจัดเก็บภาษีธุรกิจออนไลน์ หรืออี-คอมเมิร์ซนั้น ผู้ประกอบการขายสินค้าออนไลน์รายใหญ่ ทั้งอาลีบาบา และลาซาด้าพร้อมให้ข้อมูลการจัดเก็บภาษีการค้าออนไลน์
ซึ่งลาซาด้าระบุว่า การจัดเก็บภาษีการค้าออนไลน์จะไม่กระทบโครงการลงทุนในประเทศไทย ส่วนการจัดเก็บภาษีออนไลน์จะกระทบราคาสินค้าหรือไม่นั้น จะต้องรอความชัดเจนของเกณฑ์การจัดเก็บภาษีก่อน
ที่มา : http://www.moneychannel.co.th/news_detail/17734/%E2%80%9C%E0%B8%A5%E0%B8%B2%E0
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: